Ekip ITECA òganize yon seyans tretman yanm pou benefisyè yo nan Digo yon lokalite Ti Boukan
Jou ki 22 Me 2010 lan ekip teknik ITECA te òganize yon seyans tretman pou yanm benefisyè nan Digo.Nan seyans fòmasyon sa a te gen 60 benefisyè ki vin trete yanm yo. ITECA te pote yon pwodui ki rele vidat pou trete yanm yo , se 4 delege ITECA te chwazi nan fòmasyon an ki fè tretman pou yanm yo. ITECA te fè tretman yanm sa a se pou pwote je yanm yo pou mawoka pa atake yo.Fòmatè sa yo gen pou òganize yon sesyans tretman pou yanm nan chak lokalite.Nap fè nou sonje pwojè yanm sa a te reyalize ak bourad FLM ( Federation lutherienne mondiale). Nan pwojè sa a gen plis pase 600 fanm ki te benefisye plan yanm.
Plizyè delege regwoupman òganizasyon fanm peyizan Ti boukan patisipe nan yon fòmasyon sou tretman yanm
Nan dat 6 ak 7 me plizyè delege regwoupman òganizasyon fanm peyizan Ti Boukan patisipe nan yon fòmasyon nan Sant ITECA Ti Boukan sou tretman yanm. Aktivite sa a te posib gras ak konkou FLM ( Fédérasyon Lutherienne Mondiale).Fòmasyon sa te fèt nan objekif pou montre delege yo ki jan pou trete yanm avan yo plante pou pwoteje yo kont mawoka ak lòt maladi.Delege ki te vin pran fòmasyon an ki pou ya l ede lòt manm òganizasyon fanm peyizan ak fanm peyizan ki pa nan òganizasyon ki pi bon fanm fason pou plante yanm yo.Apre seyans fòmasyon an ekip fòmasyon ITECA a te chwazi 4 nan delege yo pou fè swivi sou pwogram yanm nan. 4 delege sa yo gen pou misyon pou : trete yanm pou benefisyè yo ,fè swivi pou jaden benefisyè yo jouk nan nan fen rekòt la.Ekip delege sa yo ki pou fè swivi sou tout jaden mayi ak pwa peyizan te resevwa semans.
Distribisyon semans nan Sant Ti Boukan Gresye ak konkou CCFD ak FLM
Soti 16 Avril pou rive 16 Me 2010 ITECA ak konkou CCFD ( Comité contre la faim et pour le développement) plis FLM ( Fédération lutherienne mondiale) distribiye 1628 mamite pwa congo ak pwa souch, 2121 manite pwa nwa, 51 manite pwa blan, 2684 manite mayi bay 1360 peyizan nan 28 lokalite nan seksyon Ti Boukan komin Gresye. Se òganizasyon peyizan yo ki te òganize distribisyon an, chak òganizasyon te responsab pou fè distribisyon nan zòn kote òganizasyon yo kouvri.Obektif pwojè distribisyon semans sa a se pou ede peyizan Ti Boukan gen plis jaden, epi pou bay peyizan yo bonjan apui teknik pou jaden bay plis randman. ITECA espere apre pwojè a peyizan ap gen plis semans epi yap jwenn plis konesans teknik. Peyizan yo ap gen plis gen plis manje tou epi yap fè plis lajan.Alafen peyizan yo ap wè nesesite pou mete kanpe yon bank semans epi kòmanse reflechi sou posibilite pou mete sou pye yon koperativ pwodiksyon ak konsomasyon. Publié par
Nan mwa Me ki sòt pase a ekip teknik ITECA te fè yon premye rekòt myèl nan fèm Ti Boukan Gresye.Ekip ITECA a te kòmanse ak 3 rich nan lane 20o8 lan, jounen jodia genyen plis pase yon dizèn rich nan fèm nan. Nan premye rekòt nou fè a nou te rekòlte yon galon edmi , preske tout rekòt la te vann menm lè a.Ekip ITECA te pran inisyativ sa nan objektif pou ankouraje biyodivèsite ak polinizasyon plant ki nan zòn nan. Yon nan lòt objektif inisyativ sa a se pou pataje eksperyans sa a ak òganizasyon peyizan yo nan pèspektiv pou yo fè pwodiksyon siwo myèl yon fason ki pi modèn pou yo ka jwenn plis randman.ITECA gen pwojè pou devlope aktivite pwodiksyon myèl la nan lòt zòn lap akonpaye òganizasyon peyizan yo. Nan sans sa a ekip teknikITECA a prevwa al fè fòmasyon sou elvaj myèl ak regwoupman òganizasyon Gwomòn yo .